CELEX: 62012FN0159
Language: mt
Date: 2012-12-26 00:00:00
Title: Kawża F-159/12: Rikors ippreżentat fis- 26 ta’ Diċembru 2012 — ZZ vs Ċentru Ewropew għall-Prevenzjoni u l-Kontroll tal-Mard (ECDC)

2.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/26
            
         Rikors ippreżentat fis-26 ta’ Diċembru 2012 — ZZ vs Ċentru Ewropew għall-Prevenzjoni u l-Kontroll tal-Mard (ECDC)
   (Kawża F-159/12)
   2013/C 63/52
   Lingwa tal-kawża: l-Ingliż
   
      Partijiet
   
   
      Rikorrent: ZZ (rappreżentant: V. Kolias, avukat)
   
      Konvenut: Ċentru Ewropew għall-Prevenzjoni u l-Kontroll tal-Mard (ECDC)
   
      Suġġett
   
   Talba għall-annullament tad-deċiżjoni li jiġi tterminat il-kuntratt tar-rikorrent, li r-rikorrent jiġi integrat mill-ġdid fil-funzjonijiet tiegħu u li titħallas lilu d-differenza bejn ir-remunerazzjoni li seta’ jibqa’ jirċievi mid-data tad-dħul fis-seħħ tad-deċiżjoni kkontestata u l-kumpens li rċieva.
   
      Talbiet tar-rikorrent
   
   
               —
            
            
               jannulla d-deċiżjoni kkontestata tal-ECDC tal-24 ta’ Frar 2012 li jiġi tterminat il-kuntratt tar-rikorrent, b’tali mod li sabiex ikun konformi mas-sentenza, l-ECDC jkun marbut, abbażi tal-Artikolu 266 TFUE, li jerġa jintegrah fis-servizz u li jħallsu r-remunerazzjonijiet kollha li kien jirċievi mid-data tad-dħul fis-seħħ tad-deċiżjoni kkontestata bl-interessi moratorji bir-rata applikata mill-Bank Ċentrali Ewropew għall-operazzjonijiet prinċipali ta’ rifinanzjament tiegħu matul il-perijodu kkonċernat, miżjuda b’żewġ punti perċentwali u mnaqqsa bil-kumpens li rċieva kif ukoll bil-benefiċċji għall-qagħad li jkun irċieva sa meta jerġa jiġi integrat;
            
         
               —
            
            
               jannulla l-ittra tat-18 ta’ Settembru 2012 mingħand il-Kap tal-Unità OCS (Office of the Chief Scientist) tal-ECDC li tiċħad l-ilment amministrattiv tar-rikorrent kontra d-deċiżjoni kkontestata, sa fejn l-ittra msemmija tista’ toħloq effetti legali awtonomi;
            
         
               —
            
            
               jikkundanna lil ECDC għall-ispejjeż.